cyanic-selkie/wikianc huggingface dataset:
«Իվ Ռոշե»-ի գործ
Բողոքարկում ՄԻԵԴ-ում
2015 թվականի հունվարի 5-ին Մարդու իրավունքների եվրոպական դատարան բողոք է ներկայացվել Ռուսաստանի կողմից Մարդու իրավունքների կոնվենցիայի 5-րդ, 6-րդ, 7-րդ և 18-րդ հոդվածների խախտման վերաբերյալ։ 2016 թվականի մարտի 8-ին դատարանը կոմունիկացրել է 6 (արդար դատավարություն) և 7 (պատիժ բացառապես օրենքի հիման վրա) հոդվածներով բողոքը։ Դատարանը ՌԴ կառավարության առջև մի շարք հարցեր է դրել, որոնց նա պետք է պատասխանի ։
2017 թվականի հոկտեմբերի 17-ին ՄԻԵԴ-ը վճռել էր, որ Իվ Ռոշե ընկերության բողոքի հիման վրա Ալեքսեյ և Օլեգ Նավալնիների դեմ խարդախության գործը Ռուսաստանում քննվել է արդար դատարանի իրավունքի խախտմամբ։ Դատարանը եզրակացրել է, որ դատավճիռը կամայական և անհիմն է եղել ։ ՄԻԵԴ-ի որոշմամբ՝ Ռուսաստանը Նավալնիին պետք է վճարի 76 հազար եվրո։ ՄԻԵԴ-ը հրաժարվել է քննել գործի քաղաքական մոտիվացիայի հարցը։ Ընդ որում, ՄԻԵԴ-ի երեք դատավորներ՝ Դմիտրի Դեդովը, Հելեն Քելլերը և Գեորգիոս Սերգիդեսը, կարծիք են հայտնել, որ անհրաժեշտ էր քննարկել գործի հնարավոր քաղաքական ենթատեքստը   ։
2018 թվականի ապրիլի 25-ին Ռուսաստանի Գերագույն դատարանի նախագահությունը հրաժարվել Է չեղարկել Նավալնիի եղբայրների Իվ Ռոշե գործով դատավճիռը և որոշել է վերսկսել գործը՝ նոր հանգամանքների քննության համար ։
Օլեգ Նավալնիի 3,5 տարվա ազատազրկման ընթացքում 6 անգամ տարել են տուգանային մեկուսարան, երկու անգամ մերժել են պայմանական վաղաժամկետ ազատման և մեկ անգամ՝ մնացած ամիսները տուգանքով կամ պարտադիր աշխատանքներով փոխարինելու համար։ Ընդդիմադիրի եղբայրը 1,5 տարի անցկացրել է մենախցում ։
2018 թվականի հունիսին հայտնի է դարձել, որ Օլեգ Նավալնիի ազատ արձակումից մեկ ամիս առաջ խստացրել են օռլովյան գաղութում պահման պայմանները ։ 2018 թվականի հունիսի 29-ին Օլեգ Նավալնին ազատվել է Օռլովի մարզի ԻԿ-5-ից ։
2018 թվականի հուլիսին Ալեքսեյ Նավալնին ավելի քան 4 մլն ռուբլի է ստացել Ռուսաստանի կառավարությունից՝ որպես փոխհատուցում «Իվ Ռոշե» գործի համար ։
2018 թվականի աշնանը լույս է տեսել Օլեգ Նավալնիի Երեք ու կես. Բանտարկյալների հարգանքով և եղբայրական ջերմությամբ՝ գաղութում անցկացրած բանտարկության մոտիվներով  ։
2019 թվականի ապրիլի 9-ին ՄԻԵԴ-ը Նավալնիի տնային կալանքը քաղաքական է ճանաչել և Ռուսաստանի իշխանություններին պարտավորեցրել ընդդիմադիր Ալեքսեյ Նավալնիին 20 հազար եվրո վճարել որպես բարոյական վնասի փոխհատուցում և 2,6 հազար եվրո՝ որպես դատական ծախսերի փոխհատուցում
Արտաքին հղումներ
Կատեգորիա:Ալեքսեյ Նավալնի
28 օր
28 օր  (28 Days), 2000 թվականի դրամա, գլխավոր դերը խաղում է Սանդրա Բուլոքը։ Վերջինս կատարում է Գվեն Կամինգսի դերը, ով սյունակագիր է և փորձում է բուժվել ալկոհոլային կախվածությունից։
Սյուժե
Քրոջ հարսանիքի օրը Գվեն Կամինգսը, ոչ սթափ վիճակում վարելով մեքենան, դառնում է ավտովթարի պատճառ։ Դատավորը Գվենին հնարավորություն է տալիս ընտրել կալանավորման ու վերականգնողական կենտրոնում բուժում անցնելու մեջ։ Նա ընտրում է վերջինը, սակայն կենտրոնում հրաժարվում է մասնակցել բուժման կուրսերին, խմբային թերապիաներին ու հրաժարվում է ընդունել, որ ինքը հիվանդ է։ Նա ծանոթանում է մի շարք հիվանդների հետ, և սկսում է վերանայել իր կյանքը՝ հասկանալով, որ իրականում ինքը լուրջ խնդիր ունի։ Նա ապրում էր հերոինի սիրահար 19-ամյա Աննայի սենյակում, ով մարմնական վնասվածք էր պատճառել իրեն։ Նոր մարդկանց հանդիպելով՝ նա կարողացավ ազատվել ալկոհոլիզմից, և նոր սերը նրան օգնում է հասկանալ կյանքի համը։ Բոլոր հիվանդները օգնեցին նրան տեսնել իրական լույսը, և նա ցանկացավ փոխել ալկոհոլից կախվածություն ունեցող մարդկանց։ Վերականգման ճանապարհը դյուրին չէր, հաջողությունը վերականգնված չէր, բայց նա պատրաստ եղավ փորձելու այն։
Երաժշտություն
Երգիչ-երգահան Loudon Wainwright III-ը, թր կատարել է կենտրոնի հիվանդներից մեկի դերը, սաունդթրեքին ավելացրել է չորս երգ
Արտաքին հղումներ
Կատեգորիա:2000 ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ֆիլմեր թմրանյութերի մասին
Ռոմանս դ’Իզոնցո
Ռոմանս դ’Իզոնցո (Romans d'Isonzo), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Գորիցա գավառում։
Բնակչությունը կազմում է 3735 մարդ, բնակչության խտություն՝ 239 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 34076։ Հեռախոսային կոդ՝ 0481։
Բնակավայրում մարտի 25-ին հատկապես նշվում է Սուրբ Մարիամ Աստվածածնի Ավետման տոնը։
Արտաքին հղումներ
Կատեգորիա:Իտալիայի բնակավայրեր
Գրանիանելյա
Գրանիանելյա (Grañanella, Granyanella, Granyanella), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սեգառա շրջանում։ Տարածքը կազմում է՝ 24,4 կմ2։ Բնակչությունը՝ 156 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ
Սենթ Դեյվիդս
Սենթ Դեյվիդսը (St David's, Tyddewi), քաղաք է Ուելսի հարավարևմտյան մասում Պեմբրուկշիր կոմսությունում։ Սենթ Դեյվիդսը Սիթիի կարգավիճակով Մեծ Բրիտանիայի ամենափոքր քաղաքն է (բնակչությունը ոչ ավել քան 2000 բնակիչ), նաև միակ քաղաքն է` ամբողջությամբ տեղակայված Պեմբրուկշիր-Կոստ ազգային պարկի սահմանին։ Քաղաքը գտնվում է Ալին գետի վրա, Սենտ Դեյվիդս թերակղզում, Ուելսի սահմանագծին։ Սենտ-Դեյվիդսում է գտնվում Սուրբ Դավիդ եկեղեցին, երբեմնի Պալոմնիչեստվոի կենտրոնում։
Պատմություն
Լեգենդի համաձայն, վանքը ապագա տաճարի տեղում հիմնադրվել է Սուրդ Դավիդի կողմից 6-րդ դարում։ Չնայած նրան, որ վանքը մի քանի անգամ թալանվել է, այդ թվում վիկինգների կողմից, այն միևնույնն է մնում էր կարևոր կրոնական կենտրոն։ Սենթ Դեյվիդսի քահանաները զինվորագրված են եղել Ալֆրեդ Մեծի արքունիքում։ Այս վանք է այցելել նաև Վիլհելմ I Նվաճողը։ 1190 թվականին Ռիգիվարխը գրել է Դավիդի վարքը` հաստատելով նրա սուրբ լինելը, 1123 թվականին Հռոմի Պապ Կալիկստ IIը որոշեց Սենթ Դեյվիդսը համարել ուխտագնացության կենտրոն (համաձայն նրա հրովարտակի, երկու ուխտագնացությունները դեպի Սենթ Դեյվիդս հավասարվում էին մեկ ուխտագնացության դեպի Հռոմ, իսկ երեքը՝ Երուսաղեմ)։
1131 թվականին օծվել է նոր տաճարը։ Սուրբ Դավիդի մայր տաճարն, որն պահպանվել է մինչ օրս, սկսվել է կառուցվել 1181 թվականին և շուտով ավարտին է հասցվել։
Քաղաքում պահպանվել են նաև 13-րդ դարի քաղաքային դարպասները, 14-րդ դարի եպիսկոպոսի նստավայրի ավերակները և հնադարայան քարե կելտական խաչը։
1996 թվականին թագավորական հրամանով Սենթ Դեյվիդս բնակավայրին շնորհվել է քաղաքի (սիթիի) կարգավիճակ։
Արտաքին հղումներ
Կատեգորիա:Ուելսի քաղաքներ Կատեգորիա:Մեծ Բրիտանիայի քաղաքներ
Ղարաջալա
Ղարաջալա (ყარაჯალა), գյուղ Վրաստանում։ Գտնվում է Կախեթի մարզ երկրամասի Թելավի մունիցիպալիտետում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 4891 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Թելավի շրջան
Ալեքսանդր Դեյչ
Ալեքսանդր Դեյչ (Александр Николаевич Дейч, ), խորհրդային աստղագետ, աշխատել է Ղրիմյան աստղաֆիզիկական աստղադիտարանում։
Ալեքսանդր Դեյնչի հիմնական գիտական աշխատությունները վերաբերվում են լուսանկարչական աստղաչափությանը և աստղային աստղագիտությանը։ Նա հաշվարկել է 18000 աստղերի սեփական արագությունները։ Հայտնաբերել է 61 Կարապի կրկնակի աստղի երկու անտեսանելի արբանյակներ, 6 և 12 տարի պարբերությամբ։
Հեղինակել է ավելին քան 120 գիտական աշխատություններ, ինչպես նաև հանդիսանում է «Պուլկովյան աստղային աստղագիտության դասագրքի» հեղինակներից մեկը։
Եղել է Միջազգային աստղագիտական միության համար 24 «Լուսանկարչական աստղաչափության» հանձնաժողովի նախագահ (1961 - 1966)։
(1792) Ռենի աստերոիդը այսպես է անվանվել Դեյնչի խնդրանքով, իր ծննդավայրի պատվին։
Արտաքին հղումներ
Կատեգորիա:Խորհրդային աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ Կատեգորիա:Սանկտ Պետերբուրգի համալսարանի ֆիզիկամաթեմատիկական ֆակուլտետի շրջանավարտներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Սանկտ Պետերբուրգի պետական համալսարանի շրջանավարտներ
The Colour of My Love
The Colour of My Love, կանդացի երգչուհի Սելին Դիոնի երրորդ անգլիալեզու ստուդիական ալբոմը, որը թողարկվել է 1993 թվականին։
Ալբոմի մասին
Ձայնասկավառակի հաջողությունը պայմանավորված էր «When I Fall in Love» երգով, որը ձայնագրվել է Քլայվ Գրիֆինի հետ «Անքունները Սիեթլից» գեղարվեստական ֆիլմի համար։
Ակնարկներ
Թողարկումից հետո ալբոմը ստացել է հակասական ակնարկներ, որոնք դրական են նշել Դիոնի վոկալը։ AllMusic տվյալների բազայից Սթիվեն Թոմաս Էրլևայնը ալբոմին տվել է հինգ աստղից երեքը և նշել, որ ալբոմն աշխատում է նույն սխեմայով, ինչ «Celine Dion» ալբոմը, և չնայած երգերն այնքան էլ լավ չեն դասավորվում միասին, այնուամենայնիվ, ձայնագրությունը կարելի է հաջողված համարել մանրակրկիտ աշխատանքի, երգերի պրոֆեսիոնալ գրելու և Դիոնի կատարման շնորհիվ ։ Chicago Tribune թերթից Բրեդ Ուեբերը ալբոմին տվել է չորս աստղից երկուսը ։ Նա նշել է, որ «քաղցր» ստեղծագործությունը, ինչպիսին է «The Power of Love» երգը, չի համապատասխանում Դիոնին ։
Գայ Ռեյս
Գայ Ռեյս (Guy Reiss, 1904 - 1964), ֆրանսիացի աստղագետ, աշխատել է Ալժիրի աստղադիտարանում։
Աշխատել է սկզբում Ալժիրի աստղադիտարանում, ապա Նիցայի աստղադիտարանում։
Նրա պատվին է անվանվել (1577) Ռեյս աստերոիդը ։
Ծանոթագրություններ
== Արտաքին հղումներ ==
Կատեգորիա:Ֆրանսիացի աստղագետներ Կատեգորիա:Աստերոիդ հայտնաբերողներ
Շառլոտ լը Բոն
Շառլոտ լը Բոն (Charlotte Le Bon, ), ֆրանս-կանադացի դերասանուհի, մոդել և հեռուստահաղորդավար, հայտնի է Canal+ հեռուստաալիքի «Le Grand Journal» թոք շոուից, նաև «Իվ Սեն Լորեն», «Համեմունք և կիրք», «Զբոսանք» և «Խոստումը» ֆիլմերից։
Կյանք
Լը Բոնը ծնվել է 1986թ․ Մոնրեալում, դերասաններ Բրիջիթ Փոքեթի և Ռիչարդ լը Բոնի ընտանիքում ։ Նա սկսել է իր մոդելի կարիերան 16 տարեկան հասակում և հեռացել է Կանադայից 19 տարեկանում՝ շարունակելով կարիերան արտերկրում ։ Որոշ ժամանակ Նյու Յորքում և Տոկիոյում անցկացնելուց հետո ՝ նա, ի վերջո, 2011թ․ բնակություն է հաստատում Փարիզում։ Նրան դուր չի գալիս իր մոդելի աշխատանքը, մի անգամ նա ասել է․ «Ես ութ տարի է ինչ մոդել եմ և, իրոք, ատում եմ դա» ։ Շուտով նա հայտնվել է ֆրանսիական Canal+ հեռուստաալիքի Le Grand Journal թոք շոուում՝ եղանակի տեսության հաղորդավարուհու՝ «Միս Եղանակի» դերով ։
Կարիերա
«Le Grand Journal»-ից հետո, լը Բոնը սկսեց ստանալ ֆիլմերում նկարահանվելու առաջարկներ ։ Ֆիլմերում նրա առաջին դերը եղել է 2012 թ․ ֆրանսիական «Աստերիքսն ու Օբելիքսը Բրիտանիայում» կատակերգությունը ։ 2013 թ․ նա հայտնվում է «Օրվա փրփուրը», «Մարքերները» ֆիլմերում, իսկ 2014 թ․ «Իվ Սեն Լորեն» կենսագրական ֆիլմում մարմնավորում է Իվ Սեն Լորենի համար մուսա դարձած Վիկտորյա Դոթրելոյին ։ Անգլերեն լեզվով ֆիլմերից նրա համար առաջինը եղել է «Համեմունք և կիրք» մելոդրաման, ռոմանտիկ կատակերգություն գրված Լեսի Հալստրոմի կողմից, ֆիլմում նա մարմնավորել է Մարգարիտին, այնտեղ նրա խաղընկերն է եղել Հելեն Միրենը ։ Լը Բոնը Ջոզեֆ Գորդոն-Լևիթի հետ միասին 2015 թ․ հայտնվել է Ռոբերտ Զեմեկիսի «Զբոսանք» ֆիլմում, որը պատմում է 1974 թ․ Ֆիլիպ Պետիտի լարախաղացության մասին ։
Նա ապրում է Փարիզում և տիրապետում է անգլերեն ու ֆրանսերեն լեզուներին ։
Արտաքին հղումներ
Կատեգորիա:Կանադացի դերասանուհիներ Կատեգորիա:Կանադացի մոդելներ Կատեգորիա:Հեռուստահաղորդավարներ Կատեգորիա:Կանադացի կինոդերասանուհիներ
Նասամխարալ
Նասամխարալ (ნასამხრალი), գյուղ Վրաստանում։ Գտնվում է Կախեթի մարզ երկրամասի Թելավի մունիցիպալիտետում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 576 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Թելավի շրջան
Ապալաի լեզու
Ապալաի (Apalaí, Apalay, Aparai), կարիբյան լեզու, որով խոսում են ապալաի (ապարաի) ժողովուրդները, ովքեր ապրում են 20 գյուղերում, հիմնականում Պարու Լեսե գետի վրա, այլ մարգինալ խմբերի հետ՝ Ժառ և Սիտար գետերում, Բրազիլիայի Պարա նահանգում։ Կարող են խոսել նաև վայանա լեզվով։
Արտազի երեք վանքերը (գիրք)
«Արտազի երեք վանքերը» (Three monasteries of Artaz), Հայկական ճարտարապետությունն ուսումնասիրող կազմակերպության կողմից 2012 թվականին հրատարակված «ՀՃՈՒ գիտական ուսումնասիրություններ» շարքի թվով 15-րդ գիրքը (Գիրք ԺԵ)։ Այն հեղինակել է Հայկական ճարտարապետությունն ուսումնասիրող հիմնադրամի հիմնադիր Արմեն Հախնազարյանը։ Տպագրվել է եռալեզու տարբերակով՝ հայերեն, անգլերեն և ռուսերեն։ Աշխատությունը ներկայացնում է Ատրպատականի (Իրանական Ադրբեջանում, ներկայում Իրանի Իսլամական Հանրապետության հյուսիսում) գտնվող հայկական առաքելական երեք վանքերի՝ Թադեոս Առաքյալի, Ծործորի և Մաղարդա Սուրբ Ստեփանոս Նախավկայի պատմությունը։ Գրքում ներկայացված են նաև բովանդակությանն առնչվող պատմական և ժամանակակից արժեքավոր լուսանկարներ։ Հեղինակը գիրքը ստեղծել է իր հոր՝ Հովհաննես Հախնազարյանի հիշատակին ։
«Արտազի երեք վանքերը» գիրքը հրատարակվել է Հայկական ճարտարապետությունն ուսումնասիրող կազմակեպության գիտական խորհրդի երաշխավորությամբ և տպագրվել «Բյուրական» տպարանում։ Աշխատության նախահրատարակչական աշխատանքները հովանավորել է Հայաստանի մշակույթի նախարարությունը, իսկ տպագրությունը՝ Գալուստ Գյուլբենկյան հիմնադրամը ։
Ծանոթագրություններ
Կատեգորիա:Հայերեն գրքեր Կատեգորիա:Ռուսերեն գրքեր Կատեգորիա:Անգլերեն գրքեր Կատեգորիա:Գրքեր Հայաստանի պատմության մասին Կատեգորիա:ՀՃՈՒ գիտական ուսումնասիրություններ (գրքաշար) Կատեգորիա:Իրանահայ ճարտարապետություն Կատեգորիա:2012 գրքեր
Արքայազն Էդվարդ (Ուեսեքսի կոմս)
Արքայազն Էդվարդ, Ուեսեքսի կոմս KG, GCVO, CD, ADC(P), (Էդվարդ Անտոնի Ռիչարդ Լուի, ), Եղիսաբեթ II թագուհու և Էդինբուրգի դուքս արքայազն Ֆիլիպի երրորդ որդին է և չորս երեխաներից ամենակրտսերը։ Իր ծննդյան օրից ի վեր նա Բրիտանիայի երրորդ թագաժառանգն է։ Կոմսը բրիտանական թագավորական ընտանիքի այն անդամն է, ով ողջ օրն աշխատում և աջակցում է թագուհուն իր պաշտոնական պարտականությունների կատարման հարցերում, այս ամենից զատ նա հաճախ է գտնվում իր կնոջ՝ Ուեսեքսի կոմսուհու կողքին, ինչպես նաև հասարակական գործունեություն է ծավալում՝ կատարելով բազմաթիվ բարեգործություններ։ Նա շատ պարտականություններ է ստանձնել,հատկապես իր հոր՝ Էդինբուրգի դուքսի՝ 2017 թվականի պաշտոնանկությունից հետո։ Արքայազն Ֆիլիպին հաջորդեց Արքայազն Էդվարդը, որպես Համագործակցության խաղերի ֆեդերացիայի նախագահ։ Նա ստացել է «Էդինբուրգի դուքս» մրցանակը։
Կյանքի վաղ շրջան և կրթություն
Արքայազն Էդվարդը ծնվել է 1964 թվականի մարտի 10-ին Լոնդոնի Բուքինգհեմյան պալատում, Եղիսաբեթ II-ի և Արքայազն Ֆիլիպի՝ Էդինբուրգի դուքսի, չորրորդ ամենափոքր զավակն էր։ Նա 1964 թվականի մայիսի 2-ին մկրտվել է Վինձոր ամրոցում գտնվող մատուռում , Վինձորի ավագ քահանա Ռոբին Վուդսի կողմից ։ Ինչպես և իր ավագ քույր-եղբայրների համար, այնպես էլ Էդվարդի համար նշանակվեց խնամակալություն և դաստիարակչուհին պատասխանատու էր Բուքինգհեմյան պալատում իր վաղ ուսման համար, նախքան նրա Քենսինգթոնի Գիբսի դպրոց ընդունվելը։ 1972 թվականի սեպտեմբերին նա գնաց Հեթերդաուն դպրոցը, որը գտնվում էր Բերքշիրի Ասկոտի մերձակայքում։ Էդվարդը ուներ A, C և D մակարդակների կրթություն, դպրոցը թողնելուց հետո բաց թողեց նաև արտերկրում ուսում ստանալու հնարավորությունը, բայց երկու կիսամյակ աշխատեց, որպես տնային ուսուցիչ և ավագ վարպետ Նոր Զելանդիայի Ուանգանուի կոլեգիալ դպրոցում ։ Բրիտանիա վերադառնալուց հետո Էդվարդը սովորեց Քեմբրիջի Հիսուս քոլեջում, որտեղ հենց ուսումնասիրել է պատմությունը։ Նրա Քեմբրիջ ընդունվելը որոշակի հակասություններ առաջացրեց, քանի որ նրա ունեցած A մակարդակի գիտելիքները չէր համապատասխանում այն չափանիշներին, որը սովորաբար պահանջվում էր Օքսբրիջի ընդունման համար ։ 1986 թվականին Էդվարդն ավարտեց ունենալով՝ BA աստիճան (երկրորդ կարգի ցածր աստիճան) ։
Թատրոն և հեռուստատեսություն
Թագավորական ծովային հետևազորը լքելուց հետո Էդվարդը իրեն գտավ զվարճանքի ոլորտում։ Նա 1986 թվականին հրավիրեց Երաժշտական Cricket՝ Էնդրյու Լոյդ Ուեբերին և Թիմ Ռայսին իր մոր 60-ամյակի տոնակատարությանը, որտեղ նա նոր աշխատանքի առաջարկ ստացավ Լոյդ Ուեբերի Really Useful թատրոնում, որտեղ նա աշխատեց որպես բեմադրող ասիստենտ այնպիսի մյուզիքլներում, ինչպիսիք են "The Phantom of the Opera", "Starlight Express" և "Cats"-ը ։ Նա այնտեղ հանդիպեց դերասանուհի Ռութի Հենշալի հետ, և նրանք սկսեցին հանդիպել մոտ երեք տարի։ 1987 թվականի հունիսի 15-ին հեռուստատեսության արտադրությունում Էդվարդի առաջին փորձը «Մեծ նոկաուտ» մրցաշարի ծրագիրն էր, որը ոչ պաշտոնապես, հայտնի էր որպես «Սա թագավորական նոկաուտ է» անունով, և նա հովանավորում էր չորս թիմերի՝ Արքայադուստր Աննային, Յորկի դուքսին և դքսուհուն, որոնք մրցակցում էին բարեգործության համար։ Լրատվամիջոցները պարզապես հարձակում գործեցին այդ ծրագրի վրա, և ավելի ուշ հաղորդում տարածվեց, որ Թագուհին կողմ չէ այդ ամենին, դրան դեմ էին նաև բոլոր պալատականները ։
Արդենտ արտադրություններ
Արդենտի արտադրությունները մի փոքր ավելի շատ հաջողություն գրանցեցին Միացյալ Նահանգներում, իսկ 1996 թվականին, երբ Էդվարդը ստեղծեց վավերագրական ֆիլմ իր մեծ հորեղբոր՝ Էդվարդ VIII-ի (Ուինդսորի դուքս) մասին, այն լավ վաճառվեց ամբողջ աշխարհում ։ Ամեն տարի ընկերությունը մեծ կորսուստներ էր ունենում, քանի որ Էդվարդը աշխատավարձ չէր տալիս։ Այն պատճառով թե իբր 2001 թվականի սեպտեմբերին «Արդենտ» նկարահանող խումբը ներխուժել էր իր եղբորորդու՝ արքայազն Ուիլյամի անձնական տարածք, երբ նա սովորում էր Սուրբ Էնդրյուսի համալսարանում ։ Ըստ հաղորդման, Ուիլյամի հայրը՝ Չարլզը՝ Ուելսի արքայազնը, բարկացել էր այդ դեպքից ։ 2002 թվականի մարտին Էդվարդը հայտարարեց, որ հրաժարվում է Արդենտի արտադրության և համատեղ գործադիր տնօրենի պաշտոնից, որպեսզի կենտրոնանա իր հասարակական պարտականությունների վրա և իր Ոսկե հոբելյանական տարում աջակցի թագուհուն։ 2009 թվականի հունիսին «Արդենտ Փրոդաքշն»-ը ինքնակամ լուծարվեց, իսկ ակտիվները կրճատվեցին ընդամենը 40 ֆունտ ստեռլինգով ։
Ամուսնություն
1994 թվականին Էդվարդը հանդիպեց Սոֆի Ռայս-Ջոնսնին, ով այն ժամանակ իր սեփական ընկերության հանրային կապերի գործադիրն էր ։ 1999 թվականի հունվարի 6-ին նրանք նշանադրվեցին։ Էդվարդը Սոֆիին տվեց Asprey and Garrard-ի արտադրության մատանի, որը արժեր 105.000 ֆունտ. երկկարատանոց օվալաձև ադամանդ էր, որը պատված էր 18 կարատանոց սպիտակ ոսկով և մեջտեղում տեղադրված էր երկու սրտաձև սպիտակ ոսկի ։ 1999 թվականի հունիսի 19-ին Վինձոր ամրոցում գտնվող Սուրբ Գևորգ մատուռում տեղի ունեցավ նրանց պսակադրությունը։ Սա նման չէր իր ավագ եղբայրների հարսանիքներին, որոնք մեծ պաշտոնական իրադարձություններ էին Վեսթմինսթերում կամ Սուրբ Պոլսի Մայր տաճարում, որոնք ավարտվել էին ամուսնալուծությամբ։ Այնուամենայնիվ, պարզվեց, որ թագուհին ցանկանում էր, որ նա կոմսից դառնար Էդինբուրգի դուքսը, որը 1947 թվականից ստանձնել էր արքայազն Ֆիլիպը և նրա երեխաները պետք է հագնվեին, ինչպես որ կոմսի երեխաներն էին հագնվում, այլ ոչ թե արքայազնի, արքայադստեր կամ պարզապես թագավորական պալատի բարձրաստիճան մեկի նման ։ Նրանք երկու երեխա ունեն՝ Լեդի Լուիզա Ուինդսորը, որը ծնվել է 2003 թվականի նոյեմբերի 8-ին, և Ջեյմս Վիսկոնտ Սեվերնը, որը ծնվել է 2007 թվականի դեկտեմբերի 17-ին։ Նրանք ծնվել են Ֆրեմլիում գտնվող Ֆրեմլի հիվանդանոցում, ինչպես նաև նրանք բնակվում են Սուրեյի Բագշոտ այգում։ Մինչդեռ նրանց նստավայրը Բագշոտի այգին է, բայց նրանց գրասենյակը և Լոնդոնի պաշտոնական նստավայրը գտնվում են Բուքինգհեմյան պալատում ։
Վերնագրերը և ոճերը
1999 թվականին Էդվարդի ամուսնությունից առաջ թագավորական մեկնաբանները ենթադրում էին, որ նախկին թագավորական դքսությունները, ինչպիսիք էին Քեմբրիջն ու Սասեքսը, կարող էին իրենը լինել։ Փոխարենը, Պալատը հայտարարեց իր մտադրության մասին, որ ի վերջո արքայազն Էդվարդը կլինի Էդինբուրգի դուքս միայն այն ժամանակ, երբ ծնողներից մեկը մահվան ժամանակ այդ տիտղոսը հանձնի իր որդուն ։ 1999-ին նրա ամուսնության ժամանակ արքայազնը պահում էր ավանդույթները, սակայն նա առաջին իշխանն էր, որ Թուդորներին հայտնի էր որպես կոմս, այլ ոչ թե դուքս (մինչդեռ պահպանում էին դքսության կոչումը) ։ The Sunday Telegraph-ը հայտնում էր, որ նա 1998-ին նկարահանված «Շեքսպիրը սիրահարված է» ֆիլմը դիտելուց հետո նա տարվել էր Ուեսեքսի կոմսի տիտղոսով, քանի որ այդ ֆիլմում նրա դերը խաղում էր Քոլին Ֆիրթը ։ 2019-ի մարտի 10-ին, իր 55-ամյակի առթիվ, Ուեսեքսի կոմսին տվեցին Ֆորֆարի կոմսի լրացուցիչ տիտղոս, որը նա կարող էր օգտագործել Շոտլանդիայում ։
Պարգևները
Տես նաև. Բրիտանական թագավորական ընտանիքի պարգևները.
Կանադայի դրոշ
2014 թվականից ի վեր Ուեսեքսի կոմսը Կանադայում ունի անձնական հերալդիկ դրոշ։ Դա Կանադայի Թագավորական Զենքն է` դրոշի տեսքով, զարդարված կապույտ շրջանակով, որը պատված է ոսկեգույն ծաղկեպսակներով, որի շրջանակներում կա կորոնետով պատկերված «E» պատկերանշանը։ Կլոր սեղանի վերևում տեղադրված է երեք սպիտակ կետ, որի կենտրոնում դրանցից մեկը`Tudor վարդով է ։
Ծանոթագրություններ
Կատեգորիա:Վինձորներ Կատեգորիա:Մեծ Բրիտանիայի արքայազններ Կատեգորիա:Քեմբրիջի համալսարանի շրջանավարտներ Կատեգորիա:Անգլիայի քաղաքական գործիչներ Կատեգորիա:Կապիչի շքանշանի ասպետներ
Տիպային ցեղ (կարգաբանություն)
Կենսաբանական կարգաբանությունում տիպային ցեղ։ Կենսաբանական ընտանիք և ծագման արմատ սահմանող։
Կենդանաբանական անվանակարգություն
Համաձայն Կենդանաբանական անվանացանկի միջազգային օրենսգրքի՝ ընտանիք-խմբային կարգաբանության մեջ անվանում կրող տեսակը անվանական ցեղ է, որը կոչվում է «տիպային ցեղ», ընտանիքի անվանումը հիմնված է տիպային ցեղի անվան վրա ։
Ցանկացած ընտանիք ներկայացնող խումբը պետք է ունենա տիպային ցեղ։ Տիպային ցեղին ավելացվում է -idae վերջավորությունը (ընտանիքների համար)։
Մանրէաբանական անվանակարգություն
Մանրէաբանական օրենսգրքի 2008թ.-ի վերանայման մեջ ասվում է,որ ցեղից վեր գտնվող կարգաբանական միավորի անվանական տեսակը՝ ներառյալ կարգը, ցեղի օրինական անվանումն է։
Կարգաբանական միավորների անվանումները, որոնք ներառում են տիպային ցեղը, պետք է ձևավորվեն համապատասխան վերջածանցի ավելացումով ։ 2019թ․-ին առաջարկվում էր, որ ցեղից բարձր բոլոր դասակարգումերը պետք է օգտագործեն ցեղի անվանումն որպես անվանակարգման տեսակ։ Այս առաջարկն այնուհետև ընդունվեց տիպի անվանման համար ։
Ծանոթագրություններ
Կատեգորիա:Տաքսոնոմիա Կատեգորիա:Կենդանաբանական անվանակարգ Կատեգորիա:Կենդանի օրգանիզմների դասակարգում
Չանգ
Աշխարհագրություն
Չանգն ընդգրկված է նույնանուն կղզիախումբ։ Կղզու մակերեսը 215 կմ² է, Թաիլանդի կղզներից մեծությամբ երրորդն է, Պխուկետից և Սամույից հետո։
Չանգայի բարձր կետը Սալակպխետ լեռն է, որի բարձրությունը ծովի մակարդակից 743 մետր է։
Բնակչությունը կազմում է 5365 մարդ (2008), ովքեր ապրում են 8 գյուղերում։
Կղզին Մու-Կո-Չանգ ազգային պարկի մի մասն է կազմում։
Բանգկոկից գտնվում է 310 կմ-ի վրա, Կամբոջայի սահմանի մոտ։
Պատմություն
1941 թվականի հունվարի 17-ին կղզում տեղի ունեցավ ֆրանսիա-թաիլանդական պատերազմը։ Չանգ կղզում պատերազմում էին ֆրանսիայի և թաիլանդի ծովային ուժերը։ Պատերազմը վերջացավ ֆրանսիական բանակի հաղթանակով։
Ծանոթագրություններ
Կատեգորիա:Կղզիներ այբբենական կարգով
ԼաՎեյան սատանիզմ
ԼաՎեյան սատանիզմ, աշխարհայացք և պրակտիկ ուսմունք, որն օգտագործվում է Սատանայի եկեղեցում, որի հիմնադիր է համարվում Անտոն ԼաՎեյն, ով 1960-ական թվականներին ձևակերպել է այն և հանդիսանում է «Սատանայի աստվածաշնչի» հեղինակն ու Սատանայի եկեղեցու հիմադիրը։ Սատանիզմն որպես «կրոնի նոր տեսակ» (ԼաՎեյ) իրենից ներկայացնում է ժամանակակից շարժում, որն իրականացնում են ամբողջ աշխարհում մի քանի միլիոնի հասնող սատանիստների կողմից։
Սատանան ԼաՎեյան սատանիզմում համարվում է աշխարհընկալման, ազատության, ինքնազարգացման, ինդիվիդուալիզմի և անարդարության դեմ պայքարի խորհրդանիշ։
Պատմություն
Իր կողքին հավաքելով տարբեր մարդկանց՝ Անտոն Շադոր ԼաՎեյը ներկայիս ԼաՎեյան սատանիզմը որպես ուսմունք հիմնադրեց 1960 թվականին՝ ԱՄՆ-ում։ Դրա աղբյուրները գալիս են դեռ 1950-ական թվականներից, երբ ԼաՎեյը ստեղծել էր Տրապեզոիդի օրդեն անվանմամբ խմբակցությունը, որտեղ միավորել էր մարդկանց, որոնք հետազոտում էին օկուլտականությունն ու մոգությունը որպես ամբողջություն, իսկ ԼաՎեյի փիլիսոփայությունը՝ հեդոնիզմի տեսանկյունից։
Սատանայի եկեղեցին ունի պաշտոնական կարգավիճակ և ընդգրկված է ԱՄՆ-ի զինված ուժերի ռեեստրում որպես կրոն (կապված Սատանայի եկեղեցու անդամ հանդիսացող զինվորի հողարկավորությունը կազմակերպելու դիմումով), և տեղի ունեցած, ծիսակատարությունները, միջոցառումները, սատանայական կնունքներն ու հարսանիքները մամուլի կողմից մեծ ուշադրություն են գրավում։ 2004 թվականի աշնանը Բրիտանական զինված ուժերը պաշտոնապես գրանցեցին առաջին սատանիստին՝ տեխնիկական ծառայության սերժանտ Քրիս Քրանմերին, ով ծառայել է «Քամբերլենդ» նավի ֆրիգատում, ծովակալ Ջոն Ֆորսթեր Վուդվարդն այս առիթով ասել է՝
Հավատքի վարդապետություն
Սատանիստները չեն հավատում Աստծո քրիստոնեահուդայական կազմությանն ու նրանցից շատերն իրենց համարում են ագնոստիկ աթեիստներ։ Փիթեր Գիլմորն ասում է, որ՝ «աթեիզմն առաջնային, իսկ սատանիզմը երկրորդային է» ։
ԼաՎեյն ասում է՝ «Ես փիլիսոփայություն չունեմ։ Իմ ունեցածը հավատալ սովորեցնելն է։ Սատանան տիրապետում է մարդկային մութ կողմին։ Մեր բոլորի մեջ էլ Սատանա կա։ Խնդիրը կայանում է նրանում, որ ճանաչենք ու դուրս հանենք նրան։ Սատանայական սկիզբը, առաջնայինն ու առավել մոգականը ավարտվում են մարդու մեջ։ Նրանց հպարտություն է պետք ձանձրույթի փոխարեն։ Նրան պետք է կուլտիվացիայի ենթարկել (մշակել), ինչը և մենք անում ենք մեր տաճարում տարբեր մոգությունների օգնությամբ»
1986 թվականին Վաշինգտոն Փոստին տված իր հարցազրույցում ԼաՎեյը նշում է, որ՝ «Սատանան ընդամենը սիմվոլ է և ոչինչ ավելին։ Սատանան խորհրդանշում է մեր սերը դեպի երկրայինը, որը նաև մերժում է Քրիստոսի խաչումը» ։
Սատանայական ինը պատվիրաններ
Ութերորդ պատվիրանը նշանակում է նաև, որ սատանիզմը մյուս այլ շատ պահպանողական գաղափարների և կրոնների համեմատ առավել հանդուրժողական են (միայն այն պայմանով, որ պահպանվի բոլոր պատվիրանները), հարաբերություններում օրինակ՝ համասեռականությունը, երկսեռականությունը, սեքսուալ ֆեթիշիզմը և այլ սեքսուալ տիպեր։
Սատանայական տասնմեկ երկրային կանոններ
Սատանայի աստվածաշնչում ԼաՎեյն առանձնացնում է տասնմեկ երկրային կանոններ, որոնք պետք է պահպանվեն այն մարդկանց կողմից, ովքեր իրենց սատանիստ են համարում՝
Սատանայական ինը «մեղքեր»
ԼաՎեյն առանցնարել է ինը սատանայական «մեղքեր», այսինքն, որոնք չպետք է գործեն սատանիստները՝
ԼաՎեյան սատանիզմ և հանցագործության մեղադրանք
1980-ական թվականներին սատանիստների և Սատանայի եկեղեցու վրա քննադատությունների մեծ ալիք թափվեց, հիմնականում ավետարանական հեռուստաալիքների կողմից, այն պնդմամբ, որ ԱՄՆ-ում գոյություն ունի սատանիստների ճյուղավորված կապ, որում ընդգրկված են միլիոնավոր մարդիկ ովքեր զբաղվում են արգելված գործունեությամբ (սպանություններ, բռնաբարություններ, առևանգումներ և այլն) և որոնք ներխուժում են տարբեր կառավարական կառույցներ։ Մեղադրանքների ենթարկվեցին իրար հետ բացառապես կապ չունեցող կազմակերպություններ, սկսած Սատանայի եկեղեցուց և Արևելյան տամպլերների օրդենից, վերջացրած Հիսուս Քրիստոսի եկեղեցու սուրբ Վերջին օրերով ու New Age շարժումով։ Այս ֆենոմենն անվանվեց «Սատանայական խառնաշփոթ»։ Սակայն ՀԴԲ-ի հետազոտությունների արդյունքում այս մեղադրանքները հերքվեցին ։
Սատանայական տաճարը ԼաՎեյան սատանիզմի մասին
ԼաՎեյան սատանիզմը «Սատանայական տաճարի» աշխարհականների կողմից քննադատության արժանացավ։ Այս կազմակերպության ներկայացուցիչ Լյուսեն Գրիվզը ԼաՎեյան սատանիզմը համարում էր սատանիզմի հին տեսակ, մեղադրելով այն ավտորիտարիզմի և հիերարխության մեջ, որտեղ բացակայում են քաղաքական լոբբինգը, սոցիալ-դարվինիզմի սկզբնական տարրերը և այլն։ Բացի այդ «Սատանայական տաճարը» հեռավորություն է պահպանում ԼաՎեյան սատանիզմի հավատքից որտեղ գոյություն ունեն մոգություն ու գերբնականություն ։
Ծանոթագրություններ
Կատեգորիա:Սատանիզմ Կատեգորիա:Օկուլտականություն
Արաբելա
Արաբելա սապարոնյան լեզուներից մեկը, որով խոսել են երկու հյուսիս - արևելյան գյուղերում՝ Պերուում։ Բնակչության թիվը շուրջ 50 մարդ, բնակչության մի մասը նույնպես հասկանում է լեզուն, բայց չի խոսում նրանով։ Արաբելլան պատկանում ե անհետացող լեզուների շարքին։ Համարյա ողջ բնակչությունը նաև տիրապետում է իսպաներեն կամ որպես երկրորդ լեզու կեչուա լեզվին։
Բառերի բնորոշ հաջորդականությունը - SVO։ Ավելի մոտ լեզուներից է համարվում սապարո լեզուն, որն այսօր ունի միայն մեկ կրող, նաև այսօր մահացած լեզուներ համարվող անդոան և կանամբօն։ Լեզվի օգտագործման տիրույթը սահմանապակվում է ոչ շատ մեծահասակների շփմամբ, երիտասարդ սերունդը համարյա ամբողջությամբ անցել է իսպաներեն լեզվին։ Համաձայն պերուի սահմանադրության արաբելան ունի օֆիցիալ կարգավիճակ տարածման շրջանում, սակայն դա չի փրկի լեզուն անհետացման վտանգից։ Այս լեզվով ձեռագիր գրականություն գոյություն չունի, գոյություն ունեն միայն որոշ դպրոցական նյութեր, որոնք վաղ շրջանում օգտագործվել են կրթության համար։
Ծանոթագրություններ
Կատեգորիա:Պերուի լեզուներ
Ֆրանց Բոնն
Ֆրանց Բոնն, գերմանացի իրավաբան և գրող։ Հանդես է եկել «Ֆրանց Մյունխբերգ», «Պարոն ֆոն Ռախվից» և «ֆոն Միրիս» կեղծանուներով։ 1881֊1886 թվականներին եղել է Բավարիայի խորհրդարանի պատգամավոր։
Կենսագրություն
Ֆրանց Բոննը ծնվել է 1830 թվականին Մյունխենում, արքայական կառավարչի և ֆինանսական աուդիտորի ընտանիքում։ Ավարտելով վարժարանը ստացել է լավ կրթություն, այնուհետև Մյուխենի իրավագիտության համալսարանում ստացել է փիլիսոփայի աստիճան։ Գերազանցությամբ ավարտել է պաշտոն զբաղեցնելու համար անցկացվող մրցույթը և Դոնաուվյորթում, Անսբախում, Բայրոյթում ծառայել որպես արքայական դատախազի օգնական ։
Ստեղծագործություն
Ֆրանց Բոննը իրավաբանի կարիերան համատեղել է ստեղծագործական պարապմունքների հետ, և հանդես է եկել գրական կեղծանուններով։ Նրա բանաստեղծական գործունեությունը սկսվեց 1854 թվականից՝ «Վոլֆրամ» երգիծական էպոսով։ «Բարոն ֆոն Ռախվից» կեղծանունով նա 1854 թվականին հրատարակել է «Տաք լավա» սուր երգիծական ստեղծագործությունը՝ ծաղրելով երիտասարդ գերմանացի գրողների հպարտությունն ու ունայնությունը, իսկ Ֆրանց Մյունխբերգ կեղծանունով հրատարակել է ավելի հանգիստ, լիրիկական աշխատանքներ։ 1880 թվականի «Մամոնի արքան» լայնածավալ վեպը հաջողված չէր, սակայն 1877 թվականից Բրաունի և Շնայդերի տպագրատան կողմից հրատարակված Բոննի «Ուրախ բուսաբանություն» և «Ուրախ բուսաբանություն և հանքաբանություն» հումորային գրքերի շարքը հայտնի դարձավ «ֆոն Միրիս» կեղծանունով։ Բոննը հայտնի է 1879 թվականին հրատարակված «Նիբելունգի մատանին» երգիծական ստեղծագործությամբ։
Ֆրանց Բոննի հումորային ստեղծագործությունները զետեղվել են 1892 թվականին տպագրված Fliegende Blätter ամսագրի «Von mir is’s» ժողովածուում, իսկ «Für Herz und Haus» («Սրտի և տան համար») քնարերգությունը վերահրատարակավել է մի քանի անգամ (3-րդ հրատարակվել է 1892 թվականին Ռեգենսբուրգում)։
Արտաքին հղումներ
Կատեգորիա:Գերմանացի գրողներ Կատեգորիա:19-րդ դարի բանաստեղծներ Կատեգորիա:Գերմանացի իրավաբաններ Կատեգորիա:Գերմանիայի քաղաքական գործիչներ Կատեգորիա:Փաստաբաններ Կատեգորիա:Կեղծանուններ Կատեգորիա:Բանաստեղծներ այբբենական կարգով
Biamax
BIAMAX (ΒΙΑΜΑΞ, արտասանվում է Վիամաքս), հունական ավտոարտադրող։ 1970-ականների վերջին այն հունական խոշոր ընկերություններից մեկն էր, որն ուներ երեք գործարան (Աթենք, Սալոնիկ և Լարիսա) և մի շարք այլ օժանդակ օբյեկտներ ողջ երկրում։ BIAMAX-ը եղել է Հունաստանի արդյունաբերության առաջատարն որակի ապահովման, տեխնիկական ուսուցման, գործընթացի փաստաթղթերի և հետազոտությունների և մշակումների ոլորտներում։ Չնայած հիմնական գործունեությունը տրանսպորտային միջոցների արտադրությունն էր (1970-ականների վերջին նրա արդյունաբերական հատվածում աշխատում էր ավելի քան 2000 մարդ), նրա որոշ դուստր ձեռնարկություններ ներգրավված էին նաև այնպիսի ոլորտներում, ինչպիսիք են զբոսաշրջային ծառայությունները, գյուղատնտեսական արտադրանքի արտահանումը և բեռնափոխադրումները։
Վաղ շրջան
BIAMAX-ը սկսել է գործել 1930-ականներին, երբ Ֆոստիրոպուլոսների ընտանիքը դարձավ Mercedes-Benz մեքենաների ներկրող։ Ընկերությունն այդ անվանումով հիմնադրվել է 1956 թվականին, անվանումն արտացոլում է ընկերության սկզբնական գործունեությունը. այն սկսել է Mercedes-Benz-ի շասսիի վրա ավտոբուսների թափքեր արտադրելով։
BIAMAX անվանումը հունարեն Βιομηχανία Αμαξωμάτων հապավումն է, թարգմանաբար` «Ավտոմեքենաների թափքի արդյունաբերություն»։ ԱՆվանումը պահպանվել է, թեև ընկերությունը շուտով դարձել է ավտոմեքենաների ամբողջական արտադրող։
Զարգացում
Առաջին շասսին, որը մշակվել է BIAMAX ընկերությունը, ներկայացվել է 1960 թվականի հունվարին։ Նույն թվականին ներկայացվել է ավտոբուսների և միջքաղաքային ավտոբուսների հանրահայտ R շարքը, որը աշխարհի ամենավաղ առանց շասսի ավտոբուսների նախագծերից մեկն է։ Այն ինժեներական նվաճում էր, որը ներառում էր կախոցների և կառուցվածքի նոր մոտեցումներ, որը մշակել էր ինժեներներ Անտոնիոս Ռիզոսը (ով իր անվան R սկզբնատառն է տվել շարքին) և Իոաննիս Դրակուլիսը (ով պատասխանատու էր շարքի չափազանց էլեգանտ շրջահոս դիզայնի համար)։
R495 (միջքաղաքային ավտոբուս) և R514 (քարշիչ) մոդելները մեծ տարածում են գտել՝ BIAMAX-ին որպես ապրանքանիշ ճանաչում բերելով։ 1962 թվականին նախագծվել և կառուցվել է տրոլեյբուսի տիպ (նաև առանց շասսի)՝ Lancia առանցքներով և փոխանցման տուփով և CGE էլեկտրականությամբ։ Քանի որ ներմուծված տեսակը պատվիրվել է Աթենքի համար, արտադրվել է ընդամենը մեկ տրոլեյբուս, սակայն այն, այնուամենայնիվ, անցել է շահագործման՝ աշխատելով ավելի քան 15 տարի։
1960-ականներ և 1970-ականներ. «ոսկե դար»
Քաղաքային և միջքաղաքային ավտոբուսների շատ հաջող F շարքը (Ֆոստիրոպուլոսի սկզբնատառից) ներկայացվել է 1965 թվականին՝ օգտագործելով BIAMAX-ի մշակած սանդուղքի տիպի շասսի, և, ինչպես իր արտադրանքի մեծ մասը` Mercedes-Benz-ի շարժիչներ։ Արտադրված ամենատարածված տեսակներն էին F530-ը և F580-ը` թափքի մի քանի տեսակներով տարբեր նպատակների համար։
Միևնույն ժամանակ BIAMAX-ը ներկայացրել է երկաթուղային վագոններ և շարունակել է արտադրել ավտոբուսների և բեռնատարների թափքի լայն տեսականի, հավաքելով 4x4 թափքով մեքենաներ և տրակտորներ և այլն։ Հազարավոր մեքենաներ են արտադրվել, որոնցից շատերն արտահանվել են մեծ թվով երկրներ` հիմնականում Եվրոպա, Ասիա և Աֆրիկա։ Որոշ դեպքերում ընկերությունն արտահանել է իր արտադրանքի 50%-ը։ Աֆրիկայի և Մերձավոր Արևելքի համար հատուկ մշակված ամենաուշագրավ մոդելներից մեկը «Desert Bus»-ն էր, որը չափազանց ամուր էր, որի արտադրությունը սկսվել է 1963 թվականին՝ միջքաղաքային ճանապարհորդության համար՝ միջքաղաքային և լրացուցիչ բեռի հնարավորություններով (ներառյալ տանիքի վրա տոննաներ տեղափոխելու հնարավորությունը), ընտրովի օդորակիչով, մահճակալներով, զուգարաններով և այլն։ F580 տեսակները մինչ օրս Մերձավոր Արևելքում աշխատում են։ Իսկապես, BIAMAX ավտոբուսների հուսալիության մասին են վկայում մեծ թվով պահպանված օրինակները, որոնց մեծ մասը գտնվում է գերազանց աշխատանքային վիճակում։ Biamax-ի ամենահաջող ձեռնարկություններից մեկը Mercedes-Benz O302 և O303 վագոնների արտադրությունն էր, ներառյալ այնպիսի տարբերակներ, ինչպիսիք են O302S2 տիպը, որն ըստ էության երկու մոդելների «խառնուրդն» էր  ։
Էվոլյուցիաները 1980-ից հետո
Ընկերությունը դժվարությունների հանդիպել է 1980-ականների սկզբին, երբ կորցրել են մերձավորարևելյան որոշ շուկաներ, բայց հիմնականում այն նոր օրենքների պատճառով, որոնք թույլ էին տալիս օգտագործված ավտոբուսների ներմուծումը Հունաստան։ Հունաստանի մուտքը Եվրոպական համագործակցություններ չեղարկել է հունական «պրոտեկցիոնիստական» օրենքները տեղական ավտոմոբիլային արդյունաբերության համար և արտասահմանյան մեքենաների ներմուծման տուրքերը։
Աթինոնի պողոտայի հին արդյունաբերական օբյեկտները շարունակում են լքված մնալ։
Գրականություն
Կատեգորիա:Ավտոբուս արտադրողներ Կատեգորիա:Մեքենաշինություն Կատեգորիա:Հունաստանի ավտոբուսներ
Առաջին համաշխարհային պատերազմը ծովում
Առաջին համաշխարհային պատերազմը ծովում (1914 թվականի հուլիսի 28 - 1918 թվականի նոյեմբերի 11), Առաջին համաշխարհային պատերազմի տարիների ծովամարտեր, որոնց հիմնական թատերաբեմը Ատլանտյան օվկիանոսն էր, հատկապես Հյուսիսային ծովը, սակայն աստիճանաբար պատերազմի մեջ ներքաշվեցին նաև մյուս օվկիանոսները։ Անգլիայի և Գերմանիայի ռազմածովային նավատորմերի միջև կայացած այս ռազմա-ստրատեգիական գործողությունները սկսվել են 1914 թվականին Ատլանտյան օվկիանոսում և նրան հարող ծովերում գերակա դիրք ունենալու համար, որոնց ընթացքում Անտանտի երկրների նավատորմը շրջափակել էր Գերմանիայի ռազմածովային նավատորմը, իսկ Գերմանիան փորձում էր կոտրել բրիտանա-ֆրանսիական ջրային տրանսպորտը սուզանավերի և վերջրյա ռազմանավ ռեյդերների միջոցով ։
Առաջին համաշխարհային պատերազմի ծովամարտերի ընթացքում ունիվերսալ նշանակություն ձեռք բերեցին Էսկադրային ականակիր նավերը, լայն կիրառություն գտան սուզանավերը։ Անհրաժեշտությունից ելնելով ստեղծվեցին պահակային նավեր և որսորդ սուզանավեր։ Զրահակիր նավերի փոխարեն պատրաստվեցին գծանավեր (դրեդնոուտներ)։ Ստեղծվեցին նաև այլ տեսակի նավեր` ավիակիրներ, տորպեդային կատերներ իրենց տորպեդային ապարատներով։ Առաջացավ ռազմածովային ավիացիան։
Ծովամարտերից ամենախոշորը Յուտլանդական ճակատամարտն (1916) էր, որի ընթացքում պարզ դարձավ, որ մեկ գլխավոր ճակատամարտով հնարավոր չէ ռազմավարական նպատակներ իրականացնել, ինչպես ակնկալում էր Գերմանիան Մառնի ճակատամարտից առաջ ։
Գերմանիայի ձեռնարկած սուզանավային պատերազմական գործողությունների հետևանքով որևէ դաշինքի չպատկանող ԱՄՆ-ը պատերազմ հայտարարեց Գերմանիային։ Արդպիսով, պատերազմի արդյունքում Եվրոպա ներթափանցեց ամերիկյան կապիտալը։
Նախադրյալներ
Բրիտանական և Գերմանական կայսրությունների միջև ռազմա-ծովային սպառազինությունների մրցավազքն Առաջին համաշխարհային պատերազմի հիմնական պատճառներից մեկն էր։ Գերմանիան ձգտում էր իր ռազմական նավատորմը մեծացնելով հասնել այն մակարդակի, որը նրան թույլ կտար կախում չունենալ Բրիտանիայից արտերկրում առևտուր անելու համար։ Սակայն գերմանական նավատորմի հնարավորությունները, որոնք համահավասար էին բրիտանական նավատորմին, անխուսափելիորեն սպառնում էին բուն Բրիտանական կայսրության գոյությանը և Բրիտանիայի խնդիրը դարձավ իր դիրքերն Ատլանտյան օվկիանոսում պահպանելը։
Միջոցներ
Առաջին համաշխարհային պատերազմի ժամանակ հիմնական ռազմանավի տեսակը եղել է գծանավը` կառուցված դրեդնոուտի օրինակով։ Ռազմա-ծովային ավիացիան նոր էր սկսում զարգանալ։ Մեծ նշանակություն ձեռք բերեցին սուզնավերն ու ռազմածովային ականները։
Հյուսիսային ծով (1914-1918)
Հյուսիսային ծովը հիմնական թատերաբեմն է եղել վերջրյա նավերի համար։ Այստեղ իրար դեմ են դուրս եկել բրիտանակն Գրանդ Ֆլիթը (Grand Fleet, Մեծ Նավատորմ) և գերմանական Բաց ծովի նավատորմը (Hochseeflotte)։ Ավելի մեծ թվաքանակունեցող անգլիական նավատորմը դիմակայում էր Գերմանիայի շրջափակմանը, վերջինիս կտրելով անդրծովյան միջոցներից։ Գերմանական նավատորմը հիմնականում մնում էր նավահանգստում, սպասելով մարտի համար հարմար պահի։ Երբ Գերմանիան կանգնեց բրիտանական նավատորմի կողմից գերմանական նավահանգիստների շրջափակման խնդրի առաջ, և երբ Բրիտանիան հրաժարվեց պահպանել «Ծովում պատերազմելու օրենքներին վերաբերվող Լոնդոնի հռչակագիրը», ըստ որի պարենային և ոչ ռազմական բեռները պետք է մտնեն արգելանքի տակ գտնվող նավահանգիստներ, սկսվեց սուզանավերի կիրառման պլաններ մշակվել Բրիտանիայի հասցրած վնասին համաչափ պատասխան տալու համար։
Եղան մի քանի խոշոր մարտեր` Հելիգոլանդ խորշի ճակատամարտը, Դոգեր Բանկի ճակատամարտը, Յուտլանդական ճակատամարտը, Հելիգոլանդ խորշի երկրորդ ճակատամարտը։ Ընդհանուր առմամբ բրիտանական նավատորմը թեև միշտ չի կարողացել հասնել մարտավարական հաջողությունների, սակայն կարողացել է շրջափակումը պահպանել և գերմանական նավատորմը նավահանգստում պահել, թեև մինչև պատերազմի ավարտը գերմանական նավատորմը շարունակում էր լուրջ սպառնալիք ներկայացնել, բրիտանական ուժերի մեծ մասը իր վրա վերցնելով։
Միջերկրական ծով, Ադրիատիկ ծով, Դարդանելի նեղուց
Սակայն երբ պարզ դարձավ, որ ավստրիական նավատորմը մտադրություն չունի ռազմական գործողություններ սկսել Միջերկրական ծովում և որ Օսմանյան կայսրությունը շարունակում է չեզոքություն պահպանել, գերմանական նավատորմին Կոնստանդնուպոլիս գնալ հարկավոր չէր։ Այդպիսով գերմանական նավերը փակված կմնային Ադրիատիկ ծովում մինչև պատերազմի ավարտը։ Սուշոնն այնուամենայնիվ շարժվեց Կոնստանդնուպոլիս, նպատակադրված լինելով «...Օսմանյան կայսրությանը, նույնիսկ իր կամքից անկախ պատերազմական գործողություններ սկսել Սև ծովում իր վաղեմի թշնամու` Ռուսաստանի դեմ»։
Այնուամենայնիվ Թուրքիային կապված էր միջազգային պայմանագրերով և չէր կարող թողնել, որ գերմանական նավերը նեղուցներով անցնեն։ Այդ դժվարությունը հաղթահարելու համար գերմանական նավերը մտան Օսմանյան նավատորմի կազմի մեջ։ Անձնակազմը ամբողջությամբ մնաց գերմանական, իսկ «Գյոբենի» հրամանատար Սուշոն 1914 թվականի սեպտեմբերի 23-ին դարձավ Օսմանյան կայսրության ՌԾՈՒ գլխավոր հրամանատար։ Այդպիսով Թուրքիան ներգրավվեց պատերազմի մեջ Կենտրոնական ուժերի կողմում։
Սև ծով
Պատերազմի սկզբում ո՛չ Ռուսական կայսրությունը, ոչ էլ Օսմանյան կայսրությունը Սև ծովում դրեդնոուտներ չունեին։ Թուրքական նավատորմի համար Անգլիայում կառուցված երկու դրեդնոուտները պատերազմի սկսվելուն պես բռնագրավվեցին և ներառվեցին թագավորական նավատորմի մեջ HMS Erin և HMS Agincourt անուններով։ 1914 թվականի աշնանը Գերմանիան Օսմանյան կայասրությանը փոխանցեց HMS Goeben գծային հածանավը և SMS Breslau թեթեև հածանավը։ Ռուսաստանի սևծովյան նավատորմի զրահանավերին գերազանցող «Գյոբեն» գծային հածանավը որոշիչ դեր ունեցավ հետագա իրադարձությունների վրա։ Գերմանիայի ազդեցությամբ 1914 թվականի սեպտեմբերի 27-ին Թուրքիան փակեց Դարդանելի նեղուցը բոլոր երկրների առևտրական նավերի համար, դրանով իսկ կտրվեց սառույցից ազատ միակ ծովային առևտրի երթուղին և կտրվեց Ռուսական կայսրության արտաքին առևտրի շրջանառության մոտ 90% -ը։ Կտրվելով իր դաշնակիցներից, զրկվելով հացահատիկի արտահանման և զենքի ներմուծման հնարավորությաններից, Ռուսական կայսրությունն աստիճանաբար սկսեց լուրջ տնտեսական դժվարությունների առաջ կանգնել։ Նեղուցների փակման հետևանքով առաջացած ճգնաժամը Ռուսաստանում «հեղափոխական իրավիճակի» հասցրեց, որը, ի վերջո, հանգեցրեց Ռոմանովների դինաստիայի տապալելուն և Հոկտեմբերյան հեղափոխության։
Սև ծովի մարտական գործողությունները սկսվել են 1914 թվականի հոկտեմբերին գերմանա-թուրքական ուժերի կողմից ռուսական ափամերձ քաղաքների ռմբակոծություններով։ Այդ ընթացքում «Գյոբեն» և «Բրեսլաու» նավերը հարձակվել են Սևծովյան նավատորմի գլխավոր բազան` Սևաստոպոլը։ Այդ ռմբակոծությունը Ռուսաստանին մղեց Թուրքիային պատերազմ հայտարարել։ Թուրքիան պատերազմի մեջ մտավ Կենտրոնական տերությունների կազմում։ 1914 թվականի նոյեմբերի 5-ին Սևծովյան գլխավոր ուժերը Յալթայի շրջանում հանկարծակի դուրս եկան «Գյոբենի» և «Բրեսլաուի» դեմ։ Չնայած ռուսների համար բարենպաստ իրադրությանը, որոշակի արդյունքերի հասնել չհաջողվեց. համազարկերի փոխանակումից հետո հակառակորդը կարողացավ ճողոպրել (տես` Սառիչ հրվանդանի ճակատամարտ)։ Ներառյալ 1916 թվականի սկիզբը «Գյոբենը» և «Բրեսլաուն» ռուսական նավատորմի կոկորդում ոսկոր էին մնում։ Սևծովյան նավատորմը 1916 թվականի սկզբին ստացավ առաջին լինկոր-դրեդնոուտները` «Իմպերատրիցա Մարիա» և «Իմպերտրիցա Եկատերինա Վելիկայա»։ Այդ ժամանակ էլ արմատապես փոխվեց ուժերի հավասարակշռությունը դեպի Ռուսական Սևծովյան նավատորմը։
Մարտական գործողություններում նոր գծային նավերի կիրառումը ռուսական նավատորմին թույլ տվեց շրջափակել Անատոլիայի ածխային շրջանը (Զունգուլդակ, Կոզլուկ, Էրեգլի, Կիլիմլի նավահանգիստները), որոնք Կոստանդնուպոլիսի, թուրքական նավատորմիղի և երկաթուղային տրանսպորտի համար տեղական ածխի միակ աղբյուրն էին ։ 1916 թվականի հոկտեմբերին Զունգուլդակից դեպի Կոստնանդնուպոլիս ածխի ներկրումը գործնականում դադարել էր։ Շրջափակման հետևանքով կտրուկ կրճատվեցին թուրքական նավատորմի գործողությունները, ինչպես նաև դադարել էին ականահանման աշխատանքերը Բոսֆորի գետաբերանում։ Ածխի բացակայության պատճառով «Գյոբենը» 1917 թվականին ոչ մի անգամ ծով դուրս չի եկել ։
Շուտով, Պետրոգրադում բոլշևիկյան հեղաշրջումից հետո և դրան հաջորդած անարխիայի հետտևանքով Սևծովյան նավատորմը մարտունակությունը կորցրեց։ Լենինի կառավարության և Գերմանիայի միջև Բրեստի հաշտության պայմանագրով Սևոստոպոլի նավատորմի գլխավոր բազան անցավ գերմանացիների հսկողության տակ։
Բալթիկ ծով
Գլխավոր ծովային տիրությունները` Մեծ Բրիտանիան և Գերմանիան Բալթիկ ծովը համարում էին երկրորդական թատերաբեմ։ Բրիտանացիները համարում էին, որ ռուսական նավատորմը, որը Ռուս-ճապոնական պատերազմից հետո դանդաղ էր վերականգնում իր ուժերը, չի կարող բրիտանական նավատորմին ինչ-որ օգնություն ցույց տալ, գերմանացիներն էլ առաջին հերթին զգուշանում էին Բրիտանական նավատորմից, այդ էր պատճառը, որ Բալթիկ ծովում միայն հնացած նավերն էին թողել։ Ռուսական նավատորմի հիմնական ռազմական խնդիրը հանդիսանում էր դեպի Ֆիննական ծոց հակառակորդի ներթափանցմանը դիմակայելը` նախապես պատրաստված դիրքերից։ Այդ խնդրի լուծման համար նախատեսված էր պաշտպանական դիրքավորում գրավել Նարգեն կղզու և Պորկալա Ուդդ հրվանդանի միջև առաջացող ծոցի նեղացման տեղում։ Դա այսպես կոչված կենտրոնական ականա-հրետանային դիրքավորում էր։ Բալթիկ ծովի ռազմական գործողությունները սկսվեցին հուլիսի 31-ին։ 6.56 ռուսական ականորդները գծանավերի քողի ներքո սկսեցին դնել առաջին ականները։
«Մագդեբուրգի» գրավում
1914 թվականի օգոստոսի 26-ին Բալթիկ ծովում կատարված իրադարձությունները էական ազդեցություն ունեցան պատերազմի հետագա ընթացքի վրա։ Ֆիննական ծոցում` Օսմուսաար կղզու մոտակայքում գերմանակն «Մագդեբուրգ» թեթև հածանավը խրվեց ծանծաղուտի մեջ։ Նավը փրկելու փորձերն ապարդյուն էին և շուտով այն գրավեցին մոտեղող ռուսական «Բոգատիր» և «Պալլադա» հածանավերը։ Գլխավոր հաջողությունը հածանավի ազդանշանային գիրքն էր, որը այնուհետև փոխանցվեց Բրիտանական Ծովակալությանը, որն էլ վճռորոշ եղավ Գերմանիայի ռազմա-ծովային ծածկագրի բացահայտման մեջ։ Ծածկագր բացահայտումը հետագայում կարևոր ազդեցություն ունեցավ ինչպես ծովում կատարված ռազմական գործողությունների, այնպես էլ պատերազմի ընթացքի վրա ամբողջությամբ։
Պատերազմի սկզբնական շրջան
Հոկտեմբերի 11-ին գերանական U-26 սուզանավի տորպեդով ջրահյուզ է արվել «Պալլադա» հածանավը։ Հոկտեմբերի կեսերին Բալթիկ ծով ներխուժեցին բրիտանական երկու սուզանավ։ Նոյեմբերի 17-ին գերմանական «Ֆրիեդրիխ Կառլ» («Friedrich Carl») հածանավն ականներից պայթեց և խորտակվեց։ 1914 թվականի վերջում ավարտվեց չորս նոր գծանավերի կառուցումը («Պոլտավա», «Գանգուտ», «Պետրոպավլովսկ» և «Սևաստոպոլ»), ինչի հետևանքով ուժերի հարաբերակցությունը Բալթիկ ծովում փոխվեց։
1915 թվականի հունվարի 25-ին ականներով խոցվեցին և վնասվեցին «Աուգսբուրգ» («Augsburg») և Գազել («Gazelle») գերմանական հածանավերը։
1915 թվականի հունիսի 19-ին ռուսական և գերմանական հածանավերի ջոկատների միջև տեղի ունեցավ Գոթլանդի ծովամարտը։ Խորտակվեց «Ալբատրոս» գերմանական ականադիր նավը (Минный заградитель)։
Պաշտպանություն Ռիգայի ծոցում (1915)
1915 թվականի օգոստոսի 8-ին գերմանական ուժերը, որոնք կազմված էին 7 գծանավերից, 6 հածանավերից, 24 էսկադրային ականակրից և 14 ականահան նավերից (Minesweeper կամ սակրավոր նավեր), փորձեցին Իրբենյան նեղուցով ճեղքել մտնել Ռիգայի ծոց։ Նրանց դիմակայեց «Սլավա» զրահակիր նավը, «Գռոզյաշչիյ», «Խռաբրիյ», «Սիվուչ» հրետանավակները (Канонерская лодка), «Ամուր» ականադիր նավը, 16 էսկադրային ականանավերը և սուզանավերի դիվիզիան։ Առավոտյան ժամը 4-ին գերմանական ականահան նավերը սկսեցին ճամփա բացելով անցնել ականապատված մասով։ Նրանց նկատեցին ռուսական ինքնաթիռները, շուտով մարտադաշտ դուրս եկան «Գռոզյաշչիյ» և «Խռաբրիյ» հրետանավակները և Էսկադրային ականակիրները, որոնք կրակ բացեցին ականահան նավերի վրա։ Առավոտյան 10։30 «Սլավա» զրահակիր նավը հասավ մարտադաշտ և «Էլզաս» և «Բրաունշվեյգ» երկու գերմանական գծանավերի` հետ հրետանային ծովամարտի անցավ։ Ականապատ դաշտում կորցնելով երկու սակրավորական նավ (T-52 և T-58), գերմանացիները հրաժարվեցին ճեղքելու փորձերից։ Օգոստոսի 10-15 «Ամուր» ականադիր նավը Իրբենի ծոցում լրացուցիչ ականապատում կատարեց։
Օգոստոսի 16-ին գերմանական ուժերը կրկնեցին Իրբենի ծոցով ճեղքման փորձը։ Օրվա ընթացքում գերմանացիներին հաջողվեց ականազերծ անել Իրբենի ծոցը, թեպետև կորցրեցին T-46 ականահան նավը։ «Սլավա» նավը ստիպված եղավ հետ քաշվել գերմանական «Նասսաու» և «Պոզեն» գծանավերի հետ մարտից հետո։ Օգոստոսի 17-ի գիշերը գերմանական էսկադրային ականակիրները («V-99» և «V-100») մտան Ռիգայի ծոց։ Ռուսական «Նովիկ» էսկադրային ականակրի հետ մարտում V-99 -ը վնասվեց, որից հետո պայթեց ականներին բախվելով և անձնակազմի կողմից ջրասույզ արվեց։ Օգոստոսի 17-ի առավոտյան «Սլավան» կրկին մարտի դուրս եկավ «Նասսաու» և «Պոզեն» գծանավերի հետ, երեք անգամ հարված ստանալով հեռացավ դեպի Մունզունդ։ Օգոստոսի 19-ին ականներին բախվելով պայթեց և ջրասույզ եղավ գերմանական «S-31» էսկադրային ականակիրը, իսկ բրիտանական E-1 սուզանավը տորպեդահարեց գերմանական «Մոլտկե» հածանավը։ Դրանից հետո գերմանական ուժերը Ռիգայի ծոցից հեռացան։
Ծովամարտ Ռիգայի ծոցում (1917)
Այսպես կոչված «Ալբիոն» օպերացիան Գերմանիայի ռազմածովային և ցամաքային ուժերի համակցված ռազմական գործողություն էր Մունզունդյան կղզեխումբը գրավելու համար, որը տեղի է ունեցել 1917 թվականի օգոստոսի 12-20 գերմանական և ռուսական նավատորմերի միջև տեղի ունեցավորի ընթացքում գերմանական նավատորմը դեսանտ իջեցրեց Էզել, Մուհու և Դագո կղզիներում, գրավեց դրանք և ականազերծելով Իրբենյան նեղուցը մտավ Ռիգայի ծոց։ Ռուսական «Սլավա» զրահակիր նավը վնասվել էր և հնարավոր չէր փրկել, նավի հրամանատարը հրամայեց նավը ջրասույզ անել Ռիգայի ծոց մտնելու ամենածածաղ մասում` ֆարվատորի (фарватер) վրա` որպես խոչընդոտ գերմանական նավերին։ Անձնակազմը հեռացավ հյուսիս էսկադրային նավակներով, գերմանացիները չկարողացան հետապնդել նրանց։ Գերմանական S-64 էսկադրային նավը ականներին բախվելով պայթեց։ Գերմանացիների նավերի կորուստներ կրեցին, սակայն գրավեցին Մոհոնզունդյան կղզեխումբը ։ Գերմանացիների կորուստները կազմում էին S-64, Т-54, Т-56 և Т-66 էսկադրային ականակիրները, «Ակտիր», «Դելֆին», «Գութելի», «Գլյուքշդտ» պարեկային նավակները և M-31 ականահան նավը, իսկ մարդկային կորուստները` 386 սպանված և վիրավոր։ Ռուսական նավատորմը կորցրեց «Սլավա» զրահանավը և «Գռոմ» կործանիչը, գերեվարվեցին 20 130 մարդ 141 զենք, 130 գնդացիր ։